CELEX: 32008R0833
Language: bg
Date: 2008-08-20
Title: Регламент (ЕО) № 833/2008 на Комисията от 20 август 2008 година относно класирането на някои стоки в Комбинираната номенклатура

23.8.2008   
            
            
               BG
            
            
               Официален вестник на Европейския съюз
            
            
               L 225/3
            
         
      РЕГЛАМЕНТ (ЕО) № 833/2008 НА КОМИСИЯТА
   
   от 20 август 2008 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и е създадена със специфични разпоредби на Общността, с оглед прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани под кодовете по КН, посочени в колона 2, на основание посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура под кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 август 2008 година.
      
         
            За Комисията
         
         Olli REHN
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 360/2008 на Комисията (ОВ L 111, 23.4.2008 г., стр. 9).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоката
               
               
                  Класиране
                  (код по КН)
               
               
                  Основание
               
            
                  (1)
               
               
                  (2)
               
               
                  (3)
               
            
                  Ъглова душ кабина в немонтирано състояние, състояща се от:
                  
                              —
                           
                           
                              пластмасово корито със следните размери: 80 (ш) × 80 (д) × 10 (в) cm,
                           
                        
                              —
                           
                           
                              оградна конструкция от алуминий,
                           
                        
                              —
                           
                           
                              четири стъклени панела, монтирани в алуминиеви рамки, със следните размери: 40 (ш) × 180 (в) cm.
                           
                        Конструкцията се монтира върху коритото на душа и се закрепя към стените.
                  Два от стъклените панели изпълняват функцията на плъзгащи се врати.
                  (Вж. снимката) (1)
                  
               
               
                  3922 10 00
               
               
                  Класирането се определя от общо правило 1, общо правило 2, буква а), общо правило 3, буква б) и общо правило 6 за тълкуване на Комбинираната номенклатура и от описанието на кодове по КН 3922 и 3922 10 00.
                  Продуктът е съставен артикул в немонтирано състояние, състоящ се от различни елементи.
                  Елементът, който придава съществения характер на душ кабината, е пластмасовото корито, тъй като то представлява основата на конструкцията на кабината.
                  Следователно продуктът се класира в подпозиция 3922 10 00 като душ.
               
            
         
      
         (1)  Вече сглобен продукт.